Diari Oficial de la Generalitat Valenciana


Sumari del DOGV 5500, del 27-04-2007 (2007/4513)

RESOLUCIÓ de 12 de març de 2007, del Servici Territorial d'Energia, per a l'autorització administrativa, l'aprovació del projecte d'execució i la declaració d'utilitat pública del gasoducte de gas natural denominat Antena Petrer-Monòver. Exp.:CBREDE/2005/76/03.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5500

Data del DOGV
:   27-04-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/4513


Data del document
:   12-03-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Elda
    * Petrer
    * Monòver
    * empresa privada
    * gas

Vist l'expedient amb referència CBREDE 2005/76/03, incoat pel Servici Territorial d'Energia d'Alacant, a instància de l'empresa Gas Alacant, SAU, amb domicili als efectes de notificacions a Elda (Alacant), c/ Nueva, núm. 1-bis, (CP 03182), relatiu a la sol·licitud de 23 de maig de 2006, sobre l'autorització administrativa per a la construcció de les instal·lacions corresponents al gasoducte de gas natural denominat Antena Petrer-Monòver i les seues instal·lacions auxiliars, que discorre pels termes municipals d'Elda, Monòver i Petrer, província d'Alacant, l'aprovació del projecte d'execució i la declaració en concret de la utilitat pública.
S'adjunta l'exemplar del projecte firmat per l'enginyer industrial, Sr. Víctor Martínez Domingo, i visat pel Col·legi Oficial d'Enginyers Superiors Industrials de la Comunitat Valenciana, Demarcació d'Alacant, data 20 d'abril de 2006.
Vist que va ser realitzada la informació pública a què es fa referència en la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Butlletí Oficial de la Província d'Alacant el 26 de juny de 2006, en el Diari Oficial de la Comunitat Valenciana del 6 de juliol de 2006, en els diaris de premsa Información i Las Provincias del dia 23 de juny de 2006, i exposada en el tauler d'edictes dels ajuntaments afectats.
Segons consta en l'expedient s'han presentat les següents al·legacions a la petició efectuada, que en síntesi s'indiquen:
Al·legació núm. 1: Sr. Arturo Villaplana Beltrán, propietari de la parcel·la identificada amb el número A-PT-14; Sr. Joaquín Planelles Beltrán, propietari de la parcel·la identificada amb el número APT-PT-17 i copropietari de la parcel·la identificada amb el número APT-PT-4; Sr. Ignacio Oliver Egea, propietari de la parcel·la identificada amb el número APT-PT-21; i Sr. Joaquín Molina Carrasco, Sr. Joaquín Poveda Maestre, Sr. Manuel Romero Jover, i Sra. Elia Escolano Iñesta, estos últims en la condició d'interessats, van manifestar, per mitjà d'escrits independents i amb idèntic contingut, les al·legacions següents: a) Oposició al traçat del gasoducte en considerar que este no complix els principis de proporcionalitat i racionabilitat, i afecta d'esta manera un gran nombre de propietats privades, la qual cosa s'evitaria situant el punt d'origen fora de la població; b) Que s'oposen a l'expropiació de terrenys que porta annexa la infraestructura sol·licitada, ja que podria evitar-se i acceptar el canvi del punt d'origen i que el projecte només pretén el benefici econòmic per a l'empresa.
Al·legació núm. 2: la Sra. Matilde Ribelles Playa, propietària de la parcel·la identificada amb el número APT-PT-16, va efectuar idèntiques manifestacions a les arreplegades en l'al·legació núm. 1, i va advertir, a més, de l'existència en la seua parcel·la d'una instal·lació subterrània de gasoil per a subministrament de sa casa.
Fora del termini establit es va presentar l'escrit d'al·legacions del Sr. Luis Pastor Albert.
Vist que, de conformitat amb el que establixen els articles 80 i 98 del Reial Decret 1434/2002, es va remetre separata del projecte tècnic, que conté les característiques generals de la instal·lació, als ajuntaments afectats per la instal·lació, als efectes d'establir les oportunes condicions tècniques, i igualment i d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, sol·licitud d'informe sobre l'adaptació del projecte remés al planejament urbanístic d'aplicació.
En resposta a la petició formulada, les entitats locals que s'indiquen van remetre els mencionats informes que, resumidament s'exposen a continuació, i no consta en l'expedient resposta per part de l'Ajuntament de Monòver.
L'Ajuntament de Petrer emet un informe desfavorable al projecte, i manifesta la seua disconformitat quant a la ubicació del punt d'origen de l'ERM i en conseqüència amb el traçat proposat. D'altra banda, trasllada a Gas Alicante, SAU, de l'ordenança municipal que versa sobre les condicions de reposició de la pavimentació dels vials afectats.
L'Ajuntament d'Elda efectua en el seu informe una sèrie d'indicacions tècniques al traçat al seu pas per distints trams del terme municipal.
Vist que traslladades les al·legacions expressades i les condicions presentades pels ajuntaments afectats pel projecte perquè prestara la seua conformitat o formulara les objeccions que estimara procedents, va manifestar en síntesi el següent:
Respecte de les al·legacions presentades pels particulars:
Quant a l'al·legació núm. 1 i respecte al primer punt, vol fer constar que per a la realització de qualsevol projecte d'instal·lacions l'enginyeria redactora efectua sempre un estudi previ i minuciós de les condicions tècniques del terreny, i es posa en contacte amb els tècnics dels ajuntaments afectats a fi que els faciliten la informació actualitzada sobre els plans del municipi. Efectuades estes consultes en l'Ajuntament de Petrer en la fase d'estudi prèvia, no es va obtindre cap objecció tècnica quant al traçat de la canonada al seu pas per este terme municipal.
Pel que fa a la possible variant del traçat, i més concretament del punt d'origen a fi de no afectar les propietats particulars, manifesta que en no haver plantejat la propietat cap alternativa concreta que sotmetre a l'estudi dels nostres tècnics, més que la seua possible situació fora de la població, el traçat es manté tal com ha sigut dissenyat i presentat per a la seua aprovació en eixe Servici Territorial d'Energia. D'altra banda, quant a les finques afectades, esta empresa significa que entre totes les alternatives possibles que s'estudien inicialment es tria aquella que més s'ajusta als criteris següents: minimitzar les afectacions a terrenys particulars, respectar al màxim el medi ambient i assegurar la viabilitat tècnica i econòmica del projecte.
Quant a la consideració del gasoducte com a benefici privat per a una empresa, és necessari significar que la Llei 10/1987, de 15 de juny, de disposicions bàsiques per a un desenvolupament coordinat d'actuacions en matèria de combustibles gasosos, declarava com a servici públic el subministrament d'este tipus de combustibles per canalització, així com les activitats de producció, conducció i distribució relatives al dit subministrament. En el desenvolupament i l'evolució de la legislació específica posterior, es manté per a totes les activitats relacionades amb este servici la consideració d'activitat d'interés general. Abstracció feta de la legislació bàsica aplicable al seu desenvolupament, la declaració d'utilitat pública que s'obté de l'òrgan administratiu competent una vegada es complixen els requisits establits a este efecte, s'evidencia en el mer fet de contrastar el nombre de consumidors de gas natural (i beneficiaris d'estes instal·lacions) i la seua evolució en els últims anys, i en els avantatges evidents d'este tipus d'energia. En este sentit, els projectes que l'empresa Gas Alicante, SAU, du a terme tenen com a objectiu principal oferir la infraestructura gasista com a energia alternativa a la resta d'energies fins al moment utilitzades, protegir el medi ambient i facilitar el desenvolupament industrial i la millora de la qualitat de vida de les poblacions a les quals proporciona subministrament.
Quant a l'al·legació núm. 2 contesta pel que fa a la sol·licitud de variant del traçat, es remet a la contestació desenvolupada en l'al·legació núm. 1 per ser idèntic el seu contingut. D'altra banda, pren nota de l'existència de l'esmentada infraestructura dins dels límits de la seua propietat, i procedix en el moment de l'alçament de les actes prèvies a l'ocupació a la seua ubicació exacta sobre pla a fi d'evitar en la mesura que siga possible l'afectació de la dita instal·lació.
Respecte dels informes elaborats pels ajuntaments:
A l'Ajuntament de Petrer manifesta que el canvi de la ubicació del punt d'origen de l'ERM depén únicament de la disponibilitat de la nova connexió amb les instal·lacions de l'empresa Gas Natural, SAU. En este sentit, Gas Alicante, SAU, plantejarà a la societat abans citada la possibilitat de localitzar el punt d'entrega en el polígon de Salinetas, interessant al propi temps que si la resposta a esta petició fóra en sentit negatiu, el traçat es mantindrà tal com ha sigut dissenyat i presentat per a la seua aprovació en eixe Servici Territorial d'Energia. Pel que fa a les condicions de reposició, Gas Alicante, SAU, pren nota de l'ordenança traslladada en el seu informe, i significa que és norma habitual d'esta empresa restituir els terrenys afectats durant l'execució de les obres, a l'estat en què es trobaven abans d'iniciar els treballs. No obstant això, estos aspectes seran tractats específicament durant la fase d'obra, amb el personal de la contracta encarregat d'escometre estos treballs.
A l'Ajuntament d'Elda Gas Alicante, SAU, efectua les següents consideracions sobre el traçat:
- Entre el VAL-070 i el VAL-088: en el cas que s'hagen començat els treballs d'urbanització del PRI, es coordinaran ambdós treballs, si no fóra així el projecte es durà a terme d'acord amb la cartografia i rasants facilitades per l'Ajuntament perquè quede perfectament integrat en l'ordenació futura que es propose en el pla parcial.
- Tram del gasoducte que discorre entre el camí de la Jaud, la depuradora i l'encreuament del riu Vinalopó: el traçat entre els vèrtexs 109-111 és el més propici per a escometre l'encreuament del riu Vinalopó de manera perpendicular a l'entrada al polígon industrial pel c/ El Tope. Una vegada que la canalització penetra en el polígon industrial el traçat ha de ser el previst segons projecte, ja que els consumidors potencials de la dita conducció es troben al llarg del precitat carrer. Quant a l'encreuament amb el riu Vinalopó, s'ha sol·licitat permís a la Confederació Hidrogràfica del Xúquer, i es troba en tramitació.
Amb posterioritat queda de manifest en esta resolució l'obtenció de l'autorització per part d'este organisme.
- Tram en el polígon industrial Lacy: el traçat entre els vèrtexs V-118 i V-119 té la seua justificació en la minimització de l'afectació a la parcel·la de sòl industrial A1 del polígon, i és a més la millor solució tècnica, ja que evita la realització d'angles acusats que debiliten la resistència de la canonada i augmenten les pèrdues de càrrega. Posteriorment, entre el V-119 i la carretera CV-835 s'ha optat per la millor solució per a escometre l'encreuament amb la carretera i el ferrocarril al punt òptim, ja que continuar pels vials del polígon obligaria a desviar el traçat cap a la rotonda d'entrada. Açò suposaria la necessitat obrar en la dita rotonda i de fer un paral·lelisme amb la carretera CV-835, afectant les mateixes parcel·les industrials però per l'av. San Luis de Cuba, la qual cosa suposaria l'increment dels metres d'afectació en les dites parcel·les.
- Tram entre els vèrtexs 128-129: el traçat s'ajustarà a les cotes i rasants previstes en el pla d'ordenació de l'Ajuntament, a fi de quedar integrat en futures actuacions.
- Tram entre VAL-122 i V-ALR2-005: la proposta plantejada no és tècnicament viable ja que l'ajust del traçat al camí implicaria la creació d'angles molt acusats en la canonada disminuint d'esta manera la seguretat i la resistència de la canalització i la pèrdua de pressió. L'opció triada en projecte, minimitza la repercussió de les obres en els veïns que no veuen interromput en cap moment el trànsit pels seus camins.
- Tram comprés entre el H-IK-Q0-347 i el polígon industrial Camp Alt: igual que en la resta dels trams en què ha sigut necessari, el traçat s'ajustarà a les cotes i rasants previstes en el pla d'ordenació de l'Ajuntament, a fi de quedar integrat en futures actuacions.
Vist que igualment, de conformitat amb el que establixen els articles 80 i 98 del Reial Decret 1434/2002, es va remetre separata del projecte tècnic, que contenia les característiques generals de la instal·lació i als efectes d'establir l'oportú condicionat tècnic, a la resta de les administracions públiques, organismes i, si és el cas, empreses de servicis públics o d'interés general afectats, perquè presten la seua conformitat o oposició a la sol·licitud efectuada, concretament als següents:
- Ministeri de Foment. Demarcació de Carreteres de l'Estat a Alacant, sobre encreuament amb l'autovia d'Alacant A-31 a l'altura del PK 205, 965 (anterior 33, 035), informant favorablement amb les condicions particulars i generals que en el seu escrit es contenen.
- Administrador d'Infraestructures Ferroviàries. ADIF. Manifestant no existir inconvenient a l'autorització de la perforació per als dos encreuaments amb la línia fèrria Madrid-Alacant.
- Diputació d'Alacant. Servici de Carreteres, responent que la titularitat de la carretera CV-835 pertany a la Conselleria.
Amb posterioritat queda de manifest en esta resolució l'obtenció de l'autorització per part d'este organisme.
- Confederació Hidrogràfica del Xúquer, manifestant sobre l'encreuament amb el riu Vinalopó en el punt de coordenades UTM X=691.833, Y=4.258.906, el seu informe favorable, condicionant este a què la profunditat de soterrament de la conducció siga, com a mínim, de dos metres, comptadors a partir de la generatriu superior, i incloga la corresponent protecció amb escullera, almenys de, 90 centímetres de grossària, a més d'establir les condicions particulars i genèriques que en este es contenen.
Conselleria d'Infraestructures i Transport. Servici de Carreteres, sobre l'encreuament subterrani amb la carretera CV-835, en el PK 13,400, autoritzant este amb les condicions que en el seu informe es contenen.
Conselleria de Medi Ambient. Camins ramaders, informant que s'ha obert l'expedient FOCUPAVP 20/2006 per a l'ocupació de diversos camins ramaders als termes d'Elda i Monòver per a poder informar quan administrativament corresponga.
Direcció General d'Indústria i Comerç. Àrea d'Indústria i Mines, informant que les instal·lacions podrien afectar drets miners i és el Servici Territorial d'Indústria i Seguretat Industrial d'Alacant, a què se li trasllada de la documentació rebuda, el que si és el cas establirà les condicions addicionals corresponents. No figura en l'expedient contestació per part d'este organisme.
Aguas de Alicante, informant que el projecte afectaria dos canonades de vital importància per al subministrament d'aigua potable de la ciutat d'Alacant i les poblacions de l'Alacantí, havent de prendre les mesures necessàries a fi de no generar afectacions sobre les dites infraestructures, a més de les condicions genèriques que en el seu informe es contenen.
Aqualia, sense que figure en l'expedient contestació a este efecte.
Telefónica de España, SA, manifestant la seua conformitat amb l'obra projectada.
Aquagest Levante, SA, acompanyant plans senyalitzats orientatius de les seues instal·lacions.
Iberdrola Distribución Eléctrica, SAU, manifestant les condicions genèriques que en el seu escrit es contenen respecte de l'encreuaments amb les seues instal·lacions.
Dels referits informes es va traslladar al sol·licitant, manifestant la seua conformitat amb el contingut d'este.
Vist que Gas Alicante, SAU, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.
Vist que, d'acord amb la sol·licitud i el projecte presentat, la finalitat que es perseguix amb la construcció d'esta instal·lació és dotar d'infraestructura gasista, com a energia alternativa, facilitar el desenvolupament industrial, la diversificació energètica i la millora en el subministrament per a la zona.
Vist que amb data 7 de novembre de 2006, la secretària autonòmica de Territori i Medi Ambient de la Conselleria de Territori i Habitatge va dictar Declaració d'Impacte Ambiental, i estimava acceptable, només als efectes ambientals i sense perjuí de la prèvia obtenció de les autoritzacions sectorials que se li apliquen, el projecte Antena Petrer-Monòver, sempre que este es desenvolupe d'acord amb les previsions de l'estudi d'impacte ambiental i amb les condicions i modificacions que en la part resolutiva d'esta resolució s'exposaran.
Vist que el projecte presenta un traçat plenament concretat, té entre la documentació els plans pertinents a escala adequada, està prou detallat i conté una relació concreta i individualitzada dels béns i dels drets afectats.
Atés que el projecte té una definició i concreció de les característiques tècniques i de traçat que garantixen la major seguretat i la millor funcionalitat del gasoducte, i estos són els paràmetres que condicionen i obliguen principalment a adoptar un traçat, amb independència de les afectacions que a tercers puguen representar i això sense perjuí d'indemnitzar adequadament estes.
Atés que la present autorització en cap cas es concedix amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.
Atés que l'article 75.2 del Reial Decret 1434/2002, de 27 de desembre, establix que les autoritzacions a què es referix este títol seran atorgades, sense perjuí de les concessions i les autoritzacions que siguen necessàries, d'acord amb altres disposicions que resulten aplicables, i en especial les relatives a l'ordenació del territori i al medi ambient.
Atés que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
Vista la Llei 34/1998, de 7 d'octubre, del sector d'hidrocarburs (BOE núm. 241, de 8 d'octubre de 1998), així com el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediment d'autorització d'instal·lacions de gas natural (BOE núm. 313, de 31 de desembre), i en virtut d'això, este Servici Territorial.
Resol:
I. Atorgar l'autorització administrativa a l'empresa Gas Alicante, SAU, per a la construcció de les instal·lacions corresponents al gasoducte de gas natural denominat Antena Petrer-Monòver i les seues instal·lacions auxiliars, als termes municipals d'Elda, Monòver i Petrer, a la província d'Alacant.
Esta autorització quedarà sotmesa a les condicions que figuren a continuació:
Primera. El titular de la instal·lació constituirà en el termini d'un mes una garantia per valor de 21.001 euros, import del dos per cent del pressupost de les instal·lacions afectades que figura en l'expedient de sol·licitud, per a garantir el compliment de les seues obligacions, de conformitat amb el que assenyala l'article 82 del Reial Decret 1434/2002, de 27 de desembre, regulador de les activitats de transport, distribució, comercialització, subministrament i procediments d'autorització d'instal·lacions de gas natural. La dita fiança es constituirà en la Tresoreria del Servici Territorial d'Alacant, de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular d'esta autorització, prèvia la seua sol·licitud, una vegada que el Servici Territorial d'Energia d'Alacant formalitze l'acta de posada en marxa de les instal·lacions a què es referix esta resolució i l'interessat justifique el compliment de les obligacions derivades d'esta autorització.
Segona. La companyia Gas Alicante, SAU, complirà estrictament les obligacions que s'assenyalen en l'article 74, Obligacions dels distribuïdors de gas natural, i en el punt 1 de l'article 83, Obligacions i drets dels Distribuïdors i Comercialitzadors en relació amb el subministrament, de la Llei 34/1998, de 7 d'octubre, del Sector d'Hidrocarburs, així com en el punt 3 de l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. En especial, vindrà obligada a procedir a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.
Tercera. El titular d'esta autorització disfrutarà, com a distribuïdor, dels drets que assenyalen els articles 75 i 83 de la Llei 34/1998, de 7 octubre, del Sector d'Hidrocarburs, així com els que s'assenyalen en l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
Quarta. Esta autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.
Cinquena. La determinació de les tarifes i del règim econòmic que s'apliquen per al subministrament de gas natural es regirà per les disposicions vigents en cada moment.
Sisena. Esta autorització s'atorga sense perjuí de tercers i deixant fora de perill els drets particulars.
Setena. Serà causa de revocació d'esta autorització:
L'incompliment de la constitució del depòsit de garantia en la forma i el termini assenyalat en estes condicions.
L'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.
Huitena. Condicions d'orde mediambiental arreplegades en la Declaració d'Impacte Ambiental de 7 de novembre de 2006
1. Abans de l'inici de les obres es realitzarà prospecció arqueològica i s'obtindrà l'informe regulat en l'article 11 de la Llei 4/1998, de Patrimoni Cultural Valencià, que es presentarà, a la major brevetat, en esta Secretaria Autonòmica. L'execució de les obres s'atindrà a les limitacions imposades en el dit informe. En tot cas, en la realització de les obres s'actuarà d'acord amb els preceptes establits en els articles 63, 64 i 65 de la dita llei.
2. S'obtindrà informe previ dels Servicis Territorials de Medi Ambient d'Alacant quant a l'afectació a camins ramaders i a terreny forestal i s'obtindran els permisos que a este efecte s'indiquen i seguint les consideracions emeses en el dit informe.
3. En relació amb l'encreuament del riu Vinalopó s'intentarà variar el traçat de manera que s'aprofiten altres infraestructures (punts de pas), ja realitzades i es minimitze o anul·le l'afectació a qualsevol tipus d'hàbitat protegit en la Directiva 92/43/CEE. En el cas que per motius tècnics no es puga variar el traçat, s'haurà d'assegurar la supervivència dels exemplars afectats per mitjà de la transinsubordinació a zones contigües. En tot cas, les actuacions que es realitzen hauran d'estar d'acord amb qualsevol tipus d'actuació que escometa la Confederació Hidrogràfica del Xúquer.
A més, es demanaran els informes i/o els permisos pertinents en relació amb la possible afectació a domini públic hidràulic en els punts següents: a) De VAL-86 a VAL-87 (rambla del Bateig); b) De VAL-135 a VAL-138 (Las Cañadas o Charco).
4. L'ample de la pista de treball es reduirà al màxim per a evitar afectacions a qualsevol tipus de terrenys i no es realitzaran desplaçaments innecessaris de maquinària fora de les dites zones.
5. Les zones d'arreplega de materms se situaran preferentment en parcel·les on l'afectació a la vegetació siga mínima.
6. La terra obtinguda del fons de les rases no es mesclaran amb la terra vegetal i esta no s'emprarà per a la solera o coberta de les canonades sinó per a restaurar les capes més superficials del sòl.
7. En el desenvolupament de les obres es respectaran els preceptes continguts en la Llei 7/2002, de 3 de desembre, de la Generalitat Valenciana, contra la contaminació acústica i les ordenances municipals dictades respecte d'això.
8. S'efectuarà una correcta gestió dels residus, d'acord amb la Llei 10/2000, de Residus de la Comunitat Valenciana, generats en l'obra i quedarà a la seua finalització els terrenys lliures de qualsevulla resta procedent d'esta.
9. S'habilitaran rampes d'eixida de fauna en les rases i estes es revisaran diàriament a fi d'evacuar la fauna atrapada en estes.
10. Es disposarà dels permisos pertinents per a la captació de l'aigua emprada en la prova hidràulica de les canonades. S'implantaran mesures per a evitar l'absorció de la fauna per la força de la succió de les bombes d'aigua. En el cas d'emprar algun producte químic en la prova hidràulica, s'haurà de realitzar una bassa de decantació de manera que els sobrants tinguen les característiques adequades per al seu abocament a llit públic. Els productes químics sobrants, es derivaran a gestor autoritzat.
11. Els treballs es realitzaran amb mitjans adequats que impedisquen conats d'incendis i comptaran amb extintors homologats i dispositius mataespurnes en les maquinàries. En tot cas es respectaran els preceptes i les normes continguts en el Decret 7/2004, de 23 de gener, pel qual s'aprova el plec general de normes de seguretat de prevenció d'incendis forestals, en relació amb les obres realitzades en les proximitats a zones forestals.
II. Aprovar el projecte d'execució, firmat per l'enginyer industrial, Sr. Víctor Martínez Domingo, i visat pel Col·legi Oficial d'Enginyers Superiors Industrials de la Comunitat Valenciana, Demarcació d'Alacant, data 20 d'abril de 2006, les característiques principals del qual s'indiquen a continuació i es sotmet a les condicions que igualment es mencionen:
Les característiques principals del projecte que s'aprova són les següents:
a) Tipus de gas: gas natural en canalització soterrada.
Pressió màxima de servici: 4 bar.
b) L'Antena Petrer-Monòver de mitjana pressió B per a subministrament de gas natural als termes municipals de Petrer, Elda i Monòver part de la xarxa existent en el nucli urbà de Petrer i subministrarà gas natural a les poblacions d'Elda i Monòver.
c) La longitud de la canalització total projectada és de 9.738 metres, acer al carboni API 5L de 6".
d) Estació de regulació i mesurament ERM-2x1000 Nm³/h MPB/MPA.
e) Pressupost: un milió cinquanta mil trenta-quatre euros amb vint-i-dos cèntims (1.050.034,22 Euros).
Les condicions a què està sotmesa la mencionada aprovació són les següents:
1. Les obres hauran de realitzar-se d'acord amb el projecte presentat, amb les variacions que si és el cas se sol·liciten i autoritzen i es referiran als elements compresos en l'àmbit d'aplicació del reglament de xarxes i connexions de combustibles gasosos aprovat per Reial Decret 919/2006, de 28 de juliol (BOE 4 de setembre 2006). Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.
2. El titular de l'esmentada instal·lació donarà compte de l'acabament de les obres al Servici Territorial d'Energia d'Alacant, als efectes de reconeixement, presentant l'oportú certificat de direcció, subscrit per tècnic competent i visat pel col·legi oficial corresponent.
3. El titular de la instal·lació notificarà per escrit al Servici Territorial d'Energia d'Alacant el començament dels treballs per a efectuar inspeccions d'estos, en cas de considerar-ho convenient.
4. L'administració deixarà sense efecte esta resolució en qualsevol moment en el cas que s'observe l'incompliment de les condicions imposades per esta. En els dits supòsits, l'administració, previ l'oportú expedient, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.
5. El titular de la instal·lació haurà de tindre en compte en l'execució del projecte les condicions imposades pels organismes afectats, totes les quals se li van notificar oportunament i van ser acceptades.
6. El termini d'execució de les obres serà de dotze mesos a partir de l'ocupació real de les finques afectades. No obstant això, amb anterioritat a la finalització del dit termini, Gas Alicante, SAU, podrà sol·licitar una ampliació d'este per mitjà de sol·licitud motivada davant d'este Servici Territorial d'Energia.
III. Declarar, en concret, la utilitat pública del gasoducte autoritzat en el punt primer d'esta resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 107 de la Llei 34/1998, de 7 d'octubre, del Sector d'Hidrocarburs, i els articles 109.1, 110, 111, i 112.3 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
IV. Publicar i notificar esta resolució, d'acord amb el que establix el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què, s'ha intentat la notificació i no s'ha pogut realitzar.
Contra esta resolució, es podrà interposar recurs d'alçada davant la Direcció General d'Energia (c/ Colom, 1, 46738 València) en el termini d'un mes, comptador des de l'endemà d'aquell en què tinga lloc la notificació d'esta, de conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Alacant, 12 de març de 2007.- El cap del Servici Territorial de Energia: Miguel García Mengual.